Lina Lippmann

D'Aline Louise "Lina" Nathan, bestuet Lippmann, gebuer de 4. Januar 1832 an der Stad LëtzebuergCentre culturel et d'éducation populaire de Bonnevoie: Gabriel Lippmann. Bonnevoie s.d., a gestuerwen de 7. Januar 1897Foto vum Grafsteen um Clausener Kierfecht op Wikimedia Commons., war d'Bauhärin vum haitegen Heeschdrëffer Schlass.

D'Lina Nathan war d'Duechter vum Geschäftsmann Samuel Nathan an der Anne Lippmann. 1853 huet si sech mam Banquier Léon Lippmann bestuet (dem Lippmann seng éischt Fra war 1846 gestuerwen). Si ass bei hien an Holland geplënnert, wou de Lippmann verschidden Eisebunnsgesellschafte gefouert huet an och nach eng Bank, d'Bank Lippmann-Rosenthal, zu Amsterdam gegrënnt hat a Generalkonsul vu Lëtzebuerg war.Rue Lina Lippmann, Steinsel op rues-au-feminin.lu (nogekuckt: 03.09.2024).

Nom Doud vun hirem Mann, 1883, huet si d'Schlass zu Heeschdref, dat 1645 vum Jean de Beck gebaut gi war, an dat d'Koppel 1878 kaaft hat, ofrappe gelooss fir an d'Plaz en neit Schlass fir sech opzeriichten.

Dat Schlass, gebaut no de Pläng vum belschen Architekt Charles Thirion am Stil vun der franséischer Spéitrenaissance, gouf 1888 fäerdeg.Langini, A., 2010. Das Heisdorfer Schloß (sic). Le château de Heisdorf. Erausgi vun der Gemeng Steesel. Broschür vu 36 S., am DIN A5-Format. Ouni ISBN.

D'Lina Lippmann-Nathan huet bis zu hirem Doud, 1897, am Schlass gewunnt.

Fir u si z'erënneren, gouf zu Heeschdref eng Strooss, d'rue Lina Lippmann, no hir genannt.Adresses du Grand-duché de Luxembourg op geoportail.lu.

Kategorie:Gebuer 1832
Kategorie:Gestuerwen 1897
Kategorie:Persounen, no deenen eng Struktur zu Lëtzebuerg genannt ass